A BMW Wallbox gyors, biztonságos és kényelmes otthoni töltést tesz lehetővé. A wallbox készüléket a felhasználó BluetoothÒ-on kapcsolhatja össze a My BMW applikációval[1]. Sok BMW tulajdonos számára ezért a BMW Wallbox jelenti az ideális megoldást.
Vannak azonban olyanok, akik még fejlettebb otthoni töltési megoldásra vágynak – például a távolból kívánnak hozzáférni a wallboxhoz, illetve ragaszkodnak a töltési folyamatok intelligens vezérléséhez.
Számukra a BMW Charging a Smart Wallboxot ajánlja, amelynek beszállítója prémium partnerünk, a Parkl. A SIM-kártyával vagy a WiFi-csatlakozóval még mélyebben a hálózatba beágyazott eszköz képes kommunikálni külső rendszerekkel is. A Smart Wallbox például a már meglévő otthoni energiamenedzsment-rendszerbe (HEMS) integrálható, így maximálisan jól hasznosítható a házilag, napelemekkel megtermelt elektromos energia. A partnertől származó Smart Wallbox alkalmas például a töltési műveletek rögzítésére, dokumentálására, illetve annak köszönhetően még pontosabbá válik a számlázás.
[1] A My BMW app az összes 2014 után megjelent BMW modellel kompatibilis. Az app használatához szükség van a ConnectedDrive szolgáltatások felszereltségre, valamint egy kompatibilis okostelefonra. A My BMW app elérhetősége és funkciókínálata piaconként változhat.